作者：方岳
词牌/韵律：沁园春

paragraphs: 蠢彼鼪鼯，嗟尔何为，敢瞰长淮。
遣诗书元帅，又劳指画，神仙寿日，不放襟怀。
略已三年，可曾一笑，天岂悭吾老子哉。
诸人者，且携将雅颂，留待磨崖。
我姑酌彼金罍。
便小醉、宁辞鹦鹉杯。
问今何时也，子其休矣，有如此酒，奚取吾侪。
帝曰不然，政须卿辈，作我长城惟汝谐。
凝望处，见红尘飞骑，捷羽东来。